****

**ARVOISAT TALOUSSEURAN JÄSENET JA YHTEISTYÖKUMPPANIMME**

**KUTSU TALOUSSEMINAARIIN 24. – 25.5.2023 VANAJANLINNASSA**

Yhdistys on järjestänyt perinteisesti jo 15 vuoden ajan aina toukokuussa kaksipäiväisen seminaarin. Huipputason puitteet Talousseminaarille kaikkine palveluineen luo jälleen tänäkin vuonna Vanajanlinna, joka tunnetaan yhtenä korkeatasoisimpana kokousjärjestäjänä Suomessa. Seminaari on suunnattu elinkeinoelämän ja yhteiskuntapolitiikan piirissä toimiville sekä kaikille muille talouspoliittisesta vaikuttamisesta kiinnostuneille. Tapahtuma sisältää myös Golf-kilpailun molempina päivinä.

**Talousseminaaripakettiin sisältyy:**

- talousseminaari erillisten ohjelmien mukaan

- majoitus Vanajanlinnassa yhden hengen huoneissa aamiaisineen

- juhlava seminaari-illallinen

- lounaat

- golfkisat molempina päivinä Linnagolfin tasokkaalla kentällä

- bussikuljetus Jyväskylästä

Seminaarin hinta on 710€ + alv 24%= 880,40€.

Ilmoittautuminen tapahtuu tällä [**ilmoittautumislomakkeella**](http://www.talousseura.fi/vanajan-linnaan-ilmoittautuminen/) tai maksamalla seminaarimaksu Jyväskylän Talousseura ry:n tilille Keski-Suomen Osuuspankkiin FI19 5290 0220 1906 13 tai Nordeaan FI59 1054 3000 1024 98.

**Ilmoittautuminen viimeistään 05.04.2023.**

**Nyt kannattaa siis toimia nopeasti ja varmistaa oma paikkasi Talousseminaariin,**

**jossa voit verkostoitua perinteisesti hyvässä seurassa ja hienoissa puitteissa!**

Ohessa alustava seminaarin ohjelma.

Yhteydenotot ja lisätietoja tarvittaessa: Anna-Kaisa Lahtinen s-postilla [talousseura@talousseura.fi](mailto:talousseura@talousseura.fi) tai [markkinointi@talousseura.fi](mailto:markkinointi@talousseura.fi) ja puh. 040-5353475.

****

**Talousseminaari Vanajanlinnassa**

**Ohjelma 24. - 25.5.2023**

**Keskiviikko 24.5.2023**

klo 6.30 Lähtö bussilla Jyväskylästä, tilausajolaituri/Harjukatu

klo 6.45 Muurame, Shell (sitten suoraan Vanajanlinnaan, autossa virvokkeita)

klo 9.00 Saapuminen Vanajanlinnaan, aamukahvi/tee ja sämpylä

klo 9.20 Seminaari- ja kisainfo,

klo 9.50 Golfkisa yhteislähdöllä alkaa

klo 10.00 Lähtö bussilla Hämeenlinnaan muille kuin golfkisaan osallistuville.

Tutustuminen Hämeen Sanomiin, jossa lounas.

klo 14.30 Golfkisa päättyy, sauna golfklubilla sekä majoittuminen

klo 17.00 Talousseminaari Juhlasalissa, erillinen ohjelma

Juhlaillallinen

**Torstai 25.5.2023**

klo 7.00 Aamiainen, huoneiden luovutus (pelaajat, muille klo 12.00)

klo 9.00 Golfkisa II yhteislähtönä, muille omatoimista ohjelmaa

klo 9.00 Golfiin tutustumista/opetusta halukkaille (ilm. ennen seminaaria)

klo 13.30 Kisa päättyy, sauna ja lounas Klubilla, palkintojen jako.

****klo 15.00 Bussi lähtee Jyväskylään, kotimatka alkaa

****

**TALOUSSEMINAARI VANAJANLINNASSA 24-25.5.2023**

**Aika Keskiviikko 24.5.2023 klo 17.00–20.00 Vanajanlinnan Juhlasali**

Tänä vuonna seminaarin päätilaisuuden teemana on

**Urheilu ja raha – yritysrahan merkitys kilpaurheilussa**

Yritysrahan merkitys kilpaurheilussa on suuri, sillä se auttaa urheilijoita ja urheilujoukkueita saavuttamaan tavoitteitaan, samalla kun se antaa yrityksille mahdollisuuden markkinoida brändiään ja tuotteitaan suuren yleisön edessä.

Mitkä ovat urheilumarkkinoinnin ostamisen ja myymisen haasteet?

Paneelikeskusteluun tästä teemasta osallistuu tunnettuja urheilumaailman sekä talouselämän vaikuttajia sekä tietysti aktiiviset seminaariin osallistujat.

**Tilaisuuden ohjelma:**

17:00  **Golfkilpailun palkintojenjako**

17:30             **Seminaarin avaus**, puheenjohtaja Ari Hiltunen, Jyväskylän Talousseura ry

**Avauspuheenvuoro**, asiantuntijan alustus teemaan

**Paneelikeskustelu**

Paneelia ja keskustelua vetää europarlamentaarikko ja Kirittärien puheenjohtaja **Henna Virkkunen**.

Paneelin osallistujat edustavat sekä urheilumaailman tunnettuja toimijoita että yritysmaailmaa.

                     Yleisöllä on mahdollisuus osallistua aktiivisesti keskusteluun.

19:30             **Vanajanlinnan tervetulomaljat**

20:00 **Juhlaillallinen**